Na temelju članka 3. Odluke o određivanju prijevoza pokojnika koji se financiraju iz Proračuna Grada Bakra („Službene novine Grada Bakra“ br. 5/16), stručno povjerenstvo za provođenje natječaja raspisuje:

**NATJEČAJ**

**ZA OBAVLJANJE POSLOVA PRIJEVOZA POKOJNIKA KOJI SE FINANCIRAJU**

**IZ PRORAČUNA GRADA BAKRA**

1. **Predmet natječaja:**

Obavljanje poslova preuzimanja i prijevoza umrle osobe ili posmrtnih ostataka osoba za koje nije moguće utvrditi uzrok smrti bez obdukcije, i to od mjesta smrti do nadležne patologije ili sudske medicine.

1. **Priroda i opseg te mjesto obavljanja poslova:**

Preuzimanje pokojnika na mjestu nastanka smrtnog slučaja na osnovu poziva nadležnog mrtvozornika. Radnja podrazumijeva smještaj pokojnika u PVC vreću i polaganje na specijalna nosila ili metalni transportni sanduk te prijenos do specijalnog mrtvačkog vozila, prijevoz do lokacije Zavoda za patologiju i patološku anatomiju MF Rijeka, Braće Branchetta 20, Rijeka ili Zavoda za sudsku medicinu i kriminalistiku MF Rijeka, Braće Branchetta 20, Rijeka te smještaj u rashladnu komoru.

Usluga podrazumijeva preuzimanje umrlih bez obzira na stanje tijela ili mjesto na kome se nalazi, raspoloživa je u terminima od 0,00 do 24,00 sata radnim danom, subotom, nedjeljom i blagdanom, a odnosi se na cjelokupno područje Grada Bakra.

U opseg poslova uključen je i sav potrebni materijal (pvc vreća i dr.)

Očekivani opseg poslova je 4-5 preuzimanja godišnje.

1. **Opći uvjeti:**

Grad Bakar snosit će troškove preuzimanja i prijevoza umrle osobe na obdukciju temeljem ispostavljenog računa pogrebnika, uz uvjete:

* da se umrla osoba ili posmrtni ostaci osobe nalaze na području Grada Bakra,
* da preuzimanje i prijevoz umrle osobe obavlja pogrebnik koji s Gradom Bakrom ima zaključen ugovor o obavljanju tih poslova,
* da je pogrebnik uz račun priložio popratnicu za obdukciju izdanu od mrtvozornika nadležnog za područje Grada Bakra,
* da jedinične cijene iz računa odgovaraju cjeniku usluga koji je prilog i sastavni dio ugovora o obavljanju poslova.

1. **Vrijeme na koji se sklapa ugovor:**

4 (četiri) godine.

1. **Ponude na natječaj mogu podnijeti pravne ili fizičke osobe, koje ispunjavaju određene uvjete te su iste uz ponudu dužne dostaviti sljedeću dokumentaciju, odnosno dokaze:**

* da su upisane u odgovarajući registar za obavljanje pogrebničke djelatnosti, a isto dokazuju izvodom iz registra, ne starijim od 30 dana,
* da imaju rješenje o ispunjavanju uvjeta za obavljanje pogrebničke djelatnosti, a isto dokazuju preslikom rješenja,
* da imaju na raspolaganju (u vlasništvu ili zakupu) najmanje jedno pogrebno vozilo, a isto dokazuju preslikom prometne knjižice vozila,
* da su kadrovski i tehnički ekipirani na način da pozive mrtvozornika mogu primati tijekom 24 sata svakog dana i da mogu mrtvu osobu preuzeti najkasnije u roku od tri sata od prijema poziva, a isto dokazuju izjavom o ispunjavanju kadrovskih i tehničkih uvjeta u kojoj se pojedinačno navode kadrovski i drugi tehnički kapaciteti kojima pogrebnik raspolaže,
* da na dan zaključenja natječaja nemaju nepodmirenih poreznih obaveza i obaveza za mirovinsko osiguranje starijih od 30 dana, a isto dokazuju odgovarajućom potvrdom Porezne uprave ne starije od 30 dana,
* da pogrebnik fizička osoba ili odgovorna osoba u pravnoj osobi nisu pravomoćno osuđeni za kaznena djela i prekršaje iz članka 13. Zakona o pogrebničkoj djelatnosti (NN 36/15 i 98/19), a isto dokazuju uvjerenjem o nekažnjavanju odnosno uvjerenjem o neizricanju prekršajne kazne,
* ispunjeni troškovnik usluga prijevoza pokojnika zajedno s potrebnim materijalom (pvc vreća i dr.) koji je sastavni dio natječajne dokumentacije.

Ponuditelj na dan zaključenja natječaja ne smije imati nepodmirenih obveza prema Gradu Bakru, po bilo kojem osnovu, starijih od 30 dana, a isto provjerava stručno povjerenstvo u službenim evidencijama Grada.

**Ponuditelji mogu traženu dokumentaciju dostaviti u originalu ili preslici, a Grad Bakar zadržava pravo od odabranog ponuditelja zatražiti dostavu originala.**

1. **Kriteriji za izbor najpovoljnije ponude:**

Najpovoljnijom ponuditeljem smatrati će se ponuditelj koji uz ispunjenje svih uvjeta iz točke 5. ovog natječaja, ponudi i ukupno najnižu cijenu, po troškovniku koji je prilog i sastavni dio natječajne dokumentacije.

Nepotpune i nepravovremene ponude neće se razmatrati.

1. **Rok za predaju ponuda:**

Ponuda s prilozima dostavlja se u roku od 15 dana od dana objave natječaja, preporučenom poštom ili osobno, u zatvorenoj koverti na adresu: Grad Bakar, Primorje 39, 51 222 Bakar, s naznakom „NATJEČAJ ZA OBAVLJANJE POSLOVA PRIJEVOZA POKOJNIKA KOJI SE FINANCIRAJU IZ PRORAČUNA GRADA BAKRA“.

1. **Otvaranje ponuda i izbor najpovoljnijeg ponuđača:**

Otvaranje ponuda neće biti javno.

Odluku o izboru najpovoljnijeg ponuđača donosi Gradonačelnik.

Gradonačelnik zadržava pravo da ne izabere najpovoljnijeg ponuđača.

KLASA: 564-01/24-01/2

URBROJ: 2170-2-04/3-24-3

Bakar, 18. srpnja 2024.

Stručno povjerenstvo

**TROŠKOVNIK USLUGE PRIJEVOZA POKOJNIKA KOJI SE FINANCIRAJU IZ PRORAČUNA GRADA BAKRA**

Usluga preuzimanja i prijevoza umrle osobe ili posmrtnih ostataka osoba za koje nije moguće utvrditi uzrok smrti bez obdukcije, i to od mjesta smrti na području Grada Bakra do nadležne patologije ili sudske medicine, zajedno s potrebnim materijalom (pvc vreća i dr.):

|  |  |  |  |  |  |
| --- | --- | --- | --- | --- | --- |
| Rb | Opis poslova | Jedinica mjere | Količina | Jed.cijena | **Ukupno** |
|  | Preuzimanje pokojnika | kom | 3 |  |  |
|  | Preuzimanje pokojnika na nepristupačnom terenu (stijene, visina, ponor) | kom | 1 |  |  |
| 3. | Preuzimanje pokojnika -osobe stradale u prometu, samoubojstva, utopljenici, tijela kada je smrt nastupila najmanje 48 sati ranije i sl. | kom | 1 |  |  |
|  | Čekanje nakon dolaska, radi obavljanja poslova drugih službi (policija, vatrogasci mrtvozornik i dr.) | RS | 8 |  |  |
|  | Prijevoz pokojnika po prijeđenom kilometru od mjesta smrti do patologije ili sudske medicine | km | 100 |  |  |
|  | Povećanje cijena iz stavki 1.—6. radi intervencije izvan radnog vremena, subotom i nedjeljom, blagdanom ili u noćnim satima od 19 – 7 h |  |  |  |  |
| a) | Radni dan, izvan radnog vremena i subote | **%** |  |  |  |
| b) | Nedjeljom i blagdanom | **%** |  |  |  |
| c) | Noćni sati, od 19 – 7 h | **%** |  |  |  |
|  | UKUPNO: |  |  |  |  |
|  | PDV: |  |  |  |  |
|  | SVEUKUPNO: |  |  |  |  |

Datum, \_\_\_\_\_\_\_\_\_\_\_\_\_\_\_\_\_\_

Potpis i pečat ponuditelja:

\_\_\_\_\_\_\_\_\_\_\_\_\_\_\_\_\_\_\_\_\_\_